Betlanovce

**Betlanovce** sú obec na Slovensku v okrese Spišská Nová Ves, v Košickom kraji.

## Polohopis
Obec sa nachádza vo východnej časti Vikartovskej priekopy na západe Hornádskej kotliny.

### Susedné obce
Hrabušice, Hranovnica, Spišský Štiavnik, Vernár, Vydrník 

### Vodné toky
Cez obec  preteká rieka Hornád.

## Symboly obce
Pečať, erb a vlajka

## Dejiny
Svoje pomenovanie dostala podľa Bethlena, ktorý žil okolo roku 1260. Obec patrila do tzv. Malej stolice spišských kopijníkov, ktorá tu sídlila a postavila župný hrad. Obec bola rodovým sídlom známych podnikateľov Turzovcov.

## Názov
**Vývin názvu obce**
* 1311 - *Bethleem*
* 1349 - *Bethlenfalva*
* 1786 - *Bethlanowce*

*Nemecký názov:* Betelsdorf, Bethelsdorf
*Maďarský názov:* Betlenfalu

## Politika
### Starostovia obce
* 1991-1994 Maria Remiášová (NEKA)
* 1994-1998 Jozef Marečák (KSS)
* 1998-2002 Beáta Kopčáková (NEKA)
* 2002-2006 Beáta Kopčáková (ANO, KDH, SDKÚ)
* 2006-2010 Beáta Kopčáková (SDKÚ-DS, KDH)
* 2018-2022 Ing. Zoltán Varga (SAS)

### Obecné zastupiteľstvo
* 1990-1994 - 10 poslancov
* 1994-1998 - 10 poslancov (7 HZDS, 3 SDĽ)
* 1998-2002 - 9 poslancov (5 SDĽ, 3 SNS, 1 DS + KDH + SOP)
* 2002-2006 - 7 poslancov (5 ANO, 2 SDKÚ)
* 2006-2010 - 7 poslancov (5 SDKÚ-DS, 1 KDH, 1 SMER-SD)

## Obyvateľstvo
**Vývoj obyvateľstva od roku 1869:** 

**Zloženie obyvateľstva podľa náboženského vyznania (2001):**

**Zloženie obyvateľstva podľa národnosti (2001):**

## Kultúra a zaujímavosti
### Pamiatky
* Rímskokatolícky Kostol sv. Kozmu a Damiána, jednoloďová pôvodne ranogotická stavba s polygonálnym ukončením presbytéria a predstavanou vežou, z druhej polovice 13. storočia. Úpravami prešiel v 15. storočí, keď vznikla južná murovaná predsieň s neskorogotickým sedlovým portálom. Barokovo bol upravený v druhej polovici 18. storočia, keď bolo novo zaklenuté presbytérium českou plackou. Loď kostola je plochostropá, upravovaná v 20. storočí. Hlavný oltár je eklektický zo začiatku 20. storočia, organ značky Rieger pochádza z roku 1908. Fasády kostola sú členené oknami s lomeným oblúkom a opornými piliermi. Veža je ukončená barokovou helmicou.

Súbor:Betlanovc kostol 01.jpg|Kostol sv. Kozmu a Damiána
Súbor:Betlanovce 4 SR1.jpg 
Súbor:Betlanovce2.JPG
Súbor:Kostol v Betlanovcach 001.jpg 
Súbor:Betlanovce - portál katolíckeho kostola - 2015.JPG|Neskorogotický portál


* Fajgelovsko-Pobstovský kaštieľ, dvojpodlažná dvojtraktová renesančná stavba na pôdoryse obdĺžnika s pultovou strechou, z rokov 1564-1568. Prvý renesančný kaštieľ na Spiši nechal vybudovať Peter Feigel a Helena Bethlenfalvy. V 18. storočí prešiel úpravami, keď boli niektoré miestnosti pôvodne s trámovými stropmi zaklenuté. Obnovou prešiel v rokoch 1955-1960. Sídlila tu správa Chránenej krajinnej oblasti Slovenský raj. V súčasnosti kaštieľ dlhodobo chátra. V interiéroch sa zachovali kamenné portály. Na prízemí sa nachádza vstupná sieň zaklenutá valenou hrebienkovou klenbou. Miestnosti sú sekundárne zaklenuté valenými klenbami s výsečami a pruskými klenabmi. Fasádam dominuje priebežná ochodza a výrazná atika. Okná s kamennmi osteniami majú rímsové frontóny. Atika je tvorená lastovičími chrbtami a polkruhovými štítmi. Portál s kamenným ostením má nad rímsovým frontónom umiestnený aliančný erb a latinský nápis s vročením postavenia kaštieľa „Kto proti nám, keď Boh s nami, kto proti nám“.

Súbor:Kaštieľ Thurzovcov 001.jpg|Fajgelovsko-Pobstovský kaštieľ
Súbor:Betlanovce - renesančný kaštieľ - 2015.JPG
Súbor:Kaštieľ Thurzovcov 005.jpg|Sgrafito na fasáde
Súbor:Kaštieľ Thurzovcov 004.jpg|Detail atiky
Súbor:Kaštieľ Thurzovcov 003.jpg|Vstupná sieň kaštieľa


* Barokový kaštieľ, jednopodlažná pôvodne renesančná stavba z prelomu 16. a 17. storočia. Úpravami prešiel v poslednej tretine 18. storočia. V súčasnosti nie je kaštieľ využívaný a chátra. Fasáde dominuje portikus s polkruhovým oblúkom, ukončený trojuholníkovým štítom s tympanónom. Okná majú segmentové frontóny so štukatúrami. Strecha je manzardová.

* Kúria, jednopodlažná dvojtraktová klasicistická stavba na pôdoryse písmena L, z prvej polovice 19. storočia. Úpravami prešla v 20. storočí. V interiéri sa nachádzajú miestnosti zaklenuté kláštornými a zrkadlovými klenbami. Fasáde dominuje trojosový stĺpový portikus ukončený trojuholníkovým štítom s tympanónom. Okná majú rímsové frontóny.

* Židovský cintorín

Súbor:Barokový dom 003.jpg|Barokový kaštieľ
Súbor:Barokový dom 002.jpg
Súbor:Barokový dom 001.jpg
Súbor:Betlanovce - kúria - orientačné č. 26 - 2015.JPG|Klasicistická kúria


### Pravidelné podujatia
Tenisové turnaje a turnaje v pingpongu.

## Občianska vybavenosť
### Farský úrad
* Filiálka Rímskokatolíckeho úradu Hrabušice

## Školstvo
* Materská škola

## Šport
V obci Betlanovce sa nachádza tenisový kurt a pingpong. Obec Betlanovce má dobrovoľný hasičský zbor.

## Osobnosti obce
### Rodáci
* Turzovci, významný uhorský šľachtický rod odvádza svoj pôvod z tejto obce
* Jozef Majkut (* 1909 - † 1963), akademický maliar

## Referencie

## Iné projekty

## Externé odkazy
* 


Kategória:Obce okresu Spišská Nová Ves